recursal/SuperWikiNEXT-32B huggingface dataset:
**מספר ערפד** משמש בתחום שעשועי המתמטיקה לתיאור מספר בן 2n ספרות עשרוניות הניתן להצגה כמכפלת שני מספרים המורכבים יחד מאותן ספרות (בערבוב הסדר) כאשר ספרת האחדות של לפחות אחד מהם אינה אפס; שני מספרים אלה נקראים ניבי הערפד. זוהי תכונה תלוית בסיס.

היסטוריה
--------

מקובל לייחס את הגדרת המושג לראשונה לקליפורד פיקובר (Clifford A. Pickover) מחברת י.ב.מ שכתב חידה עליהם בקבוצת דיון sci.math בשנת 1994 (ומאוחר יותר בספרו 
). מופעים קודמים של מספרים כאלה ניתן למצוא בספר של החידונאי האנגלי הנרי ארנסט דודני בשם Amusements In Mathematics שיצא לאור בשנת 1917. הוא כתב חידה בשם "מספרי מונית" על חיפוש מספרי ערפד (למעשה "ערפד למחצה", ראו למטה) 
.

דוגמאות
-------

* המספר 1435 הוא מספר ערפד עם הניבים 41 ו-35.
* המספר 153000 אינו מספר ערפד למרות הניבים 300 ו-510 בגלל ששניהם מסתיימים באפס (שלא כמו 1530=30\*51 שהוא מספר ערפד).

להלן טבלה עם כמויות מספרי ערפד לפי n:

סוגים של מספרי ערפד
-------------------

יש אינסוף מספרי ערפד, לחלקם ניבים מרובים. למשל, מספר הערפד הראשון עם חמישה זוגות ניבים הוא

24959017348650 = 2947050 × 8469153 = 2949705 × 8461530 = 4125870 × 6049395 = 4129587 × 6043950 = 4230765 × 5899410

1067781345046160692992979584215948335363056972783128881420721375504640
הוא מספר ערפד עם 100,025 זוגות ניבים.

**ערפד ראשוני** - מספר ערפד הוא "ראשוני" אם שני ניביו הם  מספרים ראשוניים (וברור שבמקרה זה יש לו רק זוג ניבים אחד). למשל 117067=701\*167.

קיימים מספרי ערפד שהם "ריבועים", כגון 2459319153459529 שהוא 49591523 בריבוע.

מספר נקרא **ערפד למחצה** (pseudovampire) אם לניבים שלו יש אורך שונה. למשל 153=51\*3.

קישורים חיצוניים
----------------

* מספר ערפד, באתר MathWorld (באנגלית)
* סקירה על מספרי מונית
* הפרסום הראשון של פיקובר על מספרי ערפד, בקבוצת הדיון sci.math
* המעגל המתמטי, מספרי ערפד - מאמר באתר "צעירים במדע" של מכון ויצמן

הערות שוליים
------------

1. ↑  Keys to Infinity מסת"ב 0-471-19334-8
2. ↑  חידת מספרי המונית
**טַאיצַ'אנְגּ** (במנדרינית: **泰昌**, בפין-יין: **Tàichāng**;‏ 28 באוגוסט 1582 – 26 בספטמבר 1620) היה קיסר סין ה-15 משושלת מינג. בנו של הקיסר וָאן-לִי ואביהם של הקיסרים טְייֵנְצִ'י וצ'ונְגְגֶ'ן. טאיצ'אנג ירש את הקיסרות במות אביו ב-28 באוגוסט 1620, ונפטר בתוך פחות מחודש מתחילת שלטונו ב-26 בספטמבר. במותו ירש אותו בנו הבכור, טְייֵנְצִ'י.

ביוגרפיה
--------

ג'וּ צַ'אנְגּלוֹאוּ כפי שנודע בשמו הפרטי, היה בנם של הקיסר ואן-לי ואשת הקיסר שְׂיַאו-גִּ'ינְגּ. ג'ו צ'אנגלואו נולד ב-1582, ולאחר הולדתו קודמה אמו במעמד נשות הקיסר על אף שלא הייתה הקיסרית, שכן ג'ו היה בכור בניו של ואן-לי. יחסיו עם אביו הקיסר היו רעועים, אך ואן-לי נרתע מלהדיח את ג'ו מסדר הירושה עקב העובדה שמהלך כזה יפגע בסדרי הירושה שנקבעו בתקופת שושלת האן.

ג'ו קיבל את תואר שלטונו של טַאיצַ'אנְגּ עם ירושתו על כס המלוכה בשנת 1620 בגיל 38 לאחר מות אביו. שלטונו של ג'ו, תקופת טאיצ'אנג, היה הקצר ביותר מכל קיסרי שושלת מינג. הוא הוכתר ב-28 באוגוסט 1620 ומת ב-26 בספטמבר 1620 בפתאומיות – 29 ימים בלבד לאחר הכתרתו.

עת ירש את הכתר התככים הפנימיים השתוללו בחצר הקיסרות. כמה סיעות פקידים וסריסים יריבות פעלו להשיג סמכות והשפעה על הקיסר ומספר פעמים התקיימו רציחות בשורותיהם. הגבירה גֶ'נְג, שהייתה מבין נשותיו של ואן-לי, עשתה כמיטב יכולתה לחסל את הקיסר על מנת שבנה יעלה על כס המלוכה.

זמן קצר לאחר שהוכתר הקיסר טאיצ'אנג חלה באורח פתאומי ונטל כדוריות אדומות אשר נודעו כ"מרפאות הכל", אך מת זמן קצר לאחר מכן. מקובל להאמין כי טאיצ'אנג נרצח וכי הגבירה ג'נג עמדה מאחורי ההתנקשות. על כל מקרה, בנה של הגבירה ג'נג לא ירש את הקיסרות, ובמקומו ירש אותה בכור בניו של טאיצ'אנג, טיינצ'י.

קישורים חיצוניים
----------------

ויקישיתוף מדיה וקבצים בנושא **טאיצ'אנג, קיסר סין** בוויקישיתוף
* טאיצ'אנג, קיסר סין, באתר אנציקלופדיה בריטניקה (באנגלית)
* טאיצ'אנג, קיסר סין, באתר קברי שושלת מינג (באנגלית)

| קיסרי סין בשושלת מינג |
| --- |
| 

|  |
| --- |
| חונְגְווּ • גְּ'ייֵנװֶן • יוֹנְגָּלֶה • חונְגּשִׂי • שׂוֵאנְדֶה • יִינְג-דְזונְג • גִ'ינְגְטָאי • יִינְג-דְזונְג • צֶ'נְגּ-חְװַה • חונְגּגְ'ה • גֶ'נְגְדֶה • גְ'יָאגִ'ינְג • לונְגְצִ'ינְג • וָאן-לִי • טַאיצַ'אנְגּ • טְייֵנְצִ'י • צ'ונְגְגֶ'ן |

 |
| פורטל סין |
**NOVA** היא רשת הטלוויזיה המסחרית הראשונה בבולגריה שהושקה ב-16 ביולי 1994. הרשת נמצאת בבעלות Modern Times Group. בבעלות הרשת ערוצי DIEMA, לצד ערוצים Kino Nova, Nova Sport, DIEMA.

רשת הטלוויזיה קיבלה רישיון שידור ארצי ב-18 ביולי 2003 והפכה לרשת הטלוויזיה הארצית השלישית בבולגריה, לאחר Kanal 1 ו-bTV, ולרשת הטלוויזיה הארצית הפרטית השנייה.

ב-31 ביולי 2008 רכשה חברת המדיה Modern Times Group את הרשת בתמורה ל-620 מיליון אירו. העסקה הושלמה ב-16 באוקטובר 2008.

תוכניות
-------

Nova משדרת תוכניות שונות: האח הגדול, כוכב האקדמיה, דיל או לא דיל, 1 נגד 50, מי רוצה להיות מיליונר? (בשם "להיות עשיר"). בנוסף הרשת משדרת תוכניות אמריקאיות פופולריות דוגמת אבודים, CSI ו-CSI: מיאמי, סקס והעיר הגדולה ועוד.

הרשת משדרת גם תוכן לילדים בימי שבת וראשון בין השעות 8:00-10:00.

ב -12 בספטמבר 2011, NOVA שינתה את האריזה הגרפית שלה, את הלוגו ואת שם חברת החדשות מ"Kalendar" ל"Nova's News". עד 6 בספטמבר שידרה Nova את כל התוכן שלה בפורמט תמונה 3:4, למעט כמה סרטים, כיום זה כל שידורי הרשת משודרים בפורמט מסך רחב 16:9.

### רשימת התוכניות המשודרות בערוץ

* האח הגדול
* כוכב האקדמיה
* דיל או לא דיל
* 1 נגד 50
* להיות עשיר
* אבודים
* CSI
* CSI: מיאמי
* העוקץ
* קאסל
* תיק קר
* ללא עקבות
* סקס והעיר הגדולה
* ניפ/טאק
* החצי האפל
* מסע בין כוכבים: אנטרפרייז
* נמלטים
* בטי
* גיבורים
* שליחות קטלנית: יומני שרה קונור

### סדרות

* מלון בולגרי (2004) - 250 פרקים
* מלח ים אנגלי (2004) - 35 פרקים
* אהבה אסורה (2008–2011) - 299 פרקים
* קונדומיניון (2011–2013) - קומדיה על החיים בבלוק - 48 פרקים

ציר זמן של כל סמלילי הערוץ

קישורים חיצוניים
----------------

* 

* אתר האינטרנט הרשמי של Nova television (בבולגרית)
* Nova television, ברשת החברתית פייסבוק

* Nova television, ברשת החברתית טוויטר

הערות שוליים
------------

1. ↑  телевизия, Нова. "За партньорите на NOVA". *nova.bg* (בבולגרית). נבדק ב-2017-12-02.
הרב **הלל ברוקנטל** (24 בינואר 1909, ב' בשבט ה'תרס"ט – 30 באוקטובר 1980, כ' בחשוון ה'תשמ"א) היה ממייסדי הקיבוץ חפץ חיים ורבו הראשון של הקיבוץ.

תולדות חייו
-----------

נולד בעיירה אוסצ'יקי דולנה (יידיש: איסטריק) בגליציה המזרחית, לשלמה ובת שבע. בנעוריו למד תורה אצל הרב יהודה מאיר שפירא (המהר"ם שפירא מלובלין) בעיירה סאנוק ועל ידיו הוסמך לרבנות בשנת 1925, בהיותו בן 16. לאחר זמן עבר ללמוד וללמד בישיבת פרנקפורט של הרב יוסף ברויאר. בשנת 1934, בשליחות הרב ברויאר, המשיך לעיר פיומה באיטליה, שבה ניסה להקים עם קבוצת חברים שלוחה של ישיבת פרנקפורט.

בשנת 1935 עלה ברוקנטל לארץ ישראל והצטרף לקיבוץ נוער אגודתי בכפר סבא (לימים קיבוץ חפץ חיים). ברוקנטל השתלב בעבודה היומיומית של חברי הקיבוץ, בעבודות חוץ, בחקלאות ובפרדסים, ובנוסף בלט בפעילות רוחנית, ובפסיקות הלכתיות. בט"ו באב תרצ"ו, 3 באוגוסט 1936 נישא למלי (מעלה-עמליה) לבית לנדאו, שהצטרפה אליו מתל אביב לקיבוץ בכפר סבא.

בשנת 1937, בהמלצת הרב ד"ר יצחק ברויאר ובנימין מינץ, נסע הלל ברוקנטל מטעם אגודת ישראל לאנסחדה, הולנד וניהל שם יחד עם רעייתו קבוצת הכשרה עבור צעירים חלוצים יהודים דתיים, פליטים מגרמניה, כהכנה לעלייתם ארצה. בשנת 1940, לאחר הכיבוש הגרמני, נעצר ברוקנטל על ידי שלטונות הכיבוש, ונלקח למחנה שבויים בשלזיה עילית. עם תום מלחמת העולם השנייה בשנת 1945 שוחרר והגיע לארץ ישראל (באוניה מטרואה), חזר לקיבוץ חפץ חיים (שעלה להתיישבות קבע כבר בשנת 1944) והצטרף שם לאשתו ושלושת בניו, שהגיעו ארצה כבר בשנת 1942.
לאחר חזרתו לקיבוץ, כיהן כרב הקיבוץ (במהלך השנים שימש גם כמנהל בית הספר בקיבוץ וכמורה למקצועות שונים) עד פטירתו בשנת 1980 בגיל 71.

דרכו
----

בתפקידו כרב הקיבוץ חפץ חיים פעל בדרך של מתינות ומתן דוגמה אישית, ודגל בשילוב של לימוד תורה ואהבת תורה עם חיי מעשה חלוציים בארץ ישראל.

בנוסף, נדרש להכרעות הלכתיות תקדימיות, שהיו נחוצות לדרך החיים והאידאולוגיה של קיבוץ חפץ חיים (תוך התייעצות עם גדולי תורה אחרים, למשל עם הרב אברהם ישעיהו קרליץ).

את הקיבוץ הנהיג הרב הלל ברוקנטל בשותפות מיוחדת עם הרב ד"ר קלמן כהנא.

לקריאה נוספת
------------

* מלי ברוקנטל, צבי נאמן, **העלית מן שאול נפשי, סיפורם המופלא של מלי ברוקנטל ושלושת ילדיה בתקופת מלחמת העולם השניה**, זליונמ"ש, 2008
* "גישתנו למצוות השמיטה" - מאמרו של הרב ברוקנטל באתר דעת
* מאיר וונדר, **ברוקנטל, ר' הלל**, בתוך אנציקלופדיה לחכמי גליציה, ח"ו, ירושלים תשס"ה, עמ' 255–256
**בנדיקוט קוצני** או **בנדיקוט ניו-גינאי קוצני** (שם מדעי: ***Echymipera***) הוא סוג של כיסאי במשפחת הבנדיקוטיים שכולל 5 מינים החיים ברחבי מלנזיה וצפון אוסטרליה. הסוג תואר מדעית בשנת 1842 על ידי חוקר הטבע הצרפתי רנה לסון (René Lesson), והמינים שבו הם הגדולים ביותר במשפחה לאחר הבנדיקוט הענק. השם המדעי נועד לציין את הדמיון בין הסוג לבין החולדה הקוצנית.

מידע כללי
---------

הבנדיקוט הקוצני הוא הסוג השני בגודלו בקבוצת הבנדיקוטים החיים בגינאה החדשה. אורך הראש והגוף של המינים נע בין 20 ל-50 סנטימטרים, אורך הזנב 5–13 סנטימטרים, והמשקל בסביבות 2-0.5 קילוגרם. מיני הבנדיקוט הקוצני מתאפיינים במבנה גוף מוצק וקמור, ראש משולש וחוטם מוארך במיוחד. יש להם אוזניים עגולות וגדולות יחסית וזנב עבה באורך בינוני. סימן ההיכר שלהם הוא הפרווה הזיפית והקוצנית שהעניקה להם את שמם. צבעם של המינים בסוג נע בין חום כהה לחום בהיר או אדמוני, והצד התחתון חיוור יותר.

הבנדיקוטים הקוצנים חיים בעיקר בגינאה החדשה ואיים סמוכים, אך מין אחד מצוי גם בצפון אוסטרליה. בית הגידול שלהם מורכב מיער גשם טרופי ולח בשפלות או על מדרונות הרריים גבוהים עד רום 2,000 מטר מעל פני הים. הבנדיקוטים הללו חיים בבדידות רוב הזמן. במהלך היום, הם ישנים בקינים עשויים עלים, עשבים וזרדים שאותם בנו בגזעים חלולים, סבך שיחים או מאורות באדמה. בלילה, הם יוצאים לתור אחר מזונם, שכולל פירות, חרקים, תולעים ושבלולים. הבנדיקוטים הקוצנים יוצרים לעצמם בסבך רשת שבילים שבהם הם משתמשים כדי לנוע במהירות מאזור לאזור.

הנקבות יכולות להמליט עד שלוש פעמים בשנה. גודל השגר נע בין 1 ל-3 ולדות, והם מבלים בכיס מספר שבועות ומגיעים לבגרות בתקופה מוקדמת יחסית. תוחלת החיים המרבית של הבנדיקוטים הקוצנים עד 3 שנים. מלבד טורפים טבעיים מגוונים, הבנדיקוטים מאוימים מצד בירוא יערות ומלכודות. 3 מינים נמצאים במצב שימור ללא חשש, מין אחד בסכנת הכחדה ומין אחד חסר נתונים.

מינים
-----

בסוג זה 5 מינים:

* בנדיקוט קוצני מצוי (*Echymipera kalubu*)
* בנדיקוט קוצני אדמוני (*Echymipera rufescens*)
* בנדיקוט קוצני קלרה (*Echymipera clara*)
* בנדיקוט קוצני מנזיס (*Echymipera echinista*)
* בנדיקוט קוצני דוד ( *Echymipera davidi*)

קישורים חיצוניים
----------------

ויקישיתוף מדיה וקבצים בנושא **בנדיקוט קוצני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

 ‏תמונות של בנדיקוט קוצני בפליקר.

| בנדיקוטאים |
| --- |
| בילביים |
| בילבי | בילבי ענק |  |
| בנדיקוטיים |
| בנדיקוט קצר-חוטם | בנדיקוט זהוב • בנדיקוט חום צפוני • בנדיקוט חום דרומי |
| בנדיקוט | בנדיקוט סרוג מערבי • בנדיקוט סרוג מזרחי • בנדיקוט חוטמני |
| בנדיקוט ניו-גינאי | בנדיקוט ענק • בנדיקוט ראפראי |
| בנדיקוט קוצני | בנדיקוט קוצני מצוי • בנדיקוט קוצני אדמוני • בנדיקוט קוצני קלרה • בנדיקוט קוצני מנזיס • בנדיקוט קוצני דוד |
| בנדיקוט ננסי | בנדיקוט ננסי מפוספס • בנדיקוט ננסי ארפקי • בנדיקוט ננסי פפואני • בנדיקוט עכברי |
| בנדיקוט סראם (סוג ומין יחיד) | בנדיקוט סראם |
**קונגרס אופ"א** הוא הגוף המנהל של איגוד התאחדויות הכדורגל האירופיות (אופ"א). הקונגרס מתקיים בכל שנה במדינה אחרת ומיוצגות בו כל התאחדויות הכדורגל החברות בארגון. בקונגרס מתקיימות הצבעות על בחירת נשיא אופ"א וחברי הוועד המנהל של אופ"א.

היסטוריה ואחריות
----------------

הקונגרס הראשון התקיים ב-1955 בווינה שבאוסטריה. מ-1955 עד 1958 התקיים המפגש בכל שנה, מ-1958 עד 2002 התקיים בכל שנתיים, ומ-2002 חזר להתקיים בכל שנה, לרוב בין פברואר למאי.

בנוסף למפגשים הקבועים ישנם גם מפגשים מיוחדים היכולים להתקיים לבקשת הוועד המנהל של אופ"א או בבקשתם של לפחות חמישית מהחברות בארגון. מ-1955 התקיימו 13 מפגשים כאלו.

המפגש האחרון התקיים במרץ 2020 באמסטרדם שבהולנד, והמפגש הבא מתוכנן במרץ 2020 בשווייץ, וטרם נקבעה העיר המארחת.

הקונגרס אחראי על מספר נושאים, ובניהם

* בחירת נשיא אופ"א.
* בחירת חברי הוועד המנהל של אופ"א.
* אישור חברי הוועד המנהל אשר נבחרו על ידי ארגון הליגות האירופיות וארגון המועדונים האירופיים.
* בחירת נציגי אופ"א במועצת פיפ"א.
* אישור תקציב אופ"א והגשת דוחות כספיים לוועד המנהל.

ראו גם
------

* אופ"א

קישורים חיצוניים
----------------

* אתר האינטרנט הרשמי של קונגרס אופ"א (באנגלית)
**טאיפן מרחבי המרכז** (שם מדעי: *Oxyuranus temporalis*) הוא מין של נחש ארסי אוסטרלי מהסוג טאיפן שבמשפחת הפתניים ואחד מהמינים הארסיים ביותר בעולם.

נחש זה סווג רק ב-2007 לאחר שהופרד מהמין טאיפן חופים, אחד מתוך 5 מינים שהוגדרו בידי המכון הבינלאומי לחקר מינים של אוניברסיטת אריזונה. הוא התגלה בידי ד"ר מארק האצ'ינסון לאחר שנמצא פרט באורך מטר על מסלול עפר בקרבת העיר פרת' שבאוסטרליה המערבית. הוא הזכיר מעט את המין פתן חום מערבי אך מבנה הראש והקשקשים שלו דומה לזה של טאיפן. מבנה הקשקשים שלו הראה שמדובר במין חדש למדע. הנחש שנמצא היה פרט צעיר וההנחה היא שנחשים בוגרים עולים על אורך 3 מטרים.

לאחר שנמצא לראשונה הוא התגלה שוב במאי 2010 במדבר ויקטוריה הגדול באוסטרליה המערבית, סמוך לגבול של אוסטרליה הדרומית. הממצאים התגלו בידי אבוריג'ינים ומבדיקה של הנחש התברר שמדובר בנקבת טאיפן באורך 1.3 מטר.

לא ידוע הרבה על הכשת הנחש אך עקב קרבתו לטאיפנים הנוספים נראה שהוא אחד מהקטלניים שבנחשי העולם.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  טאיפן מרחבי המרכז באתר הרשימה האדומה של IUCN
**מועדון הספורט יוניטאס** (ברוסית: **Спорт-клуб «Уни́тас»**) הוא מועדון כדורגל רוסי מהעיר סנקט פטרבורג, אחד המועדונים החזקים בעיר בראשית המאה ה-20. הוא נוסד בשנת 1904 בשם "אודלנאיה", או חוג חובבי הספורט "אודלנאיה". בקיץ 1911 הוא מוזג עם מועדון "תקווה" ופעל תחת השם החדש "יוניטאס". מתקן האימונים היה בפארק אודלני, שאומץ לימים על ידי מועדון הכדורגל זניט. צבעי המדים היו אדום ולבן.

את המיזוג יזם קיריל בוטוסוב. בשלב ההקמה מילאו ששת האחים בוטוסוב תפקיד בולט בחיי המועדון. המועדון שיחק באליפות העיר משנת 1908 עד 1923. בהרכב הקבוצה בשנים 1913–1916 שיחק הסופר ויטאלי ביאנקי. אחרי שהופיעה בתחרויות עירוניות היא התפרקה לאחר מלחמת האזרחים.

שמות
----

* 1904-1911 - "אודלנאיה"
* 1911-1914 - יוניטאס סנקט פטרבורג
* 1914-1923 - "יוניטאס" פטרוגרד
* 1923-1924 - "ספרטק" רובע ויבורג
* 1924-1926 - "רובע ויבורג א'."
* 1926 - "רובע ויבורג"
* 1927-1930 - "פישצ'בקוס"

תארים
-----

**אליפות סנקט פטרבורג**

* **זכייה** (**3**): 1912, 1928, 1929
* **סגנות** (**3**): 1909, 1926, 1930
* **מקום שלישי** (**8**): 1910, 1914, 1917, 1918, 1922, 1923, 1925, 1927

**גביע טוסמן**

* **סגנות** (**2**): 1928, 1929

קישורים חיצוניים
----------------

* С. К. Унитас, Санкт Петербург — футболисты клуба, игравшие за сборные(הקישור אינו פעיל)
**טאיסטו ארמס מאקי** (בפינית: **Taisto Armas Mäki**;‏ 2 בדצמבר 1910 – 1 במאי 1979) היה אצן פיני למרחקים ארוכים, מקבוצת האתלטים המכונים "הפינים המעופפים". כמו מאמנו וחברו הקרוב, פאבו נורמי, מאקי שבר שיאי עולם בריצת 2 מייל, 5,000 מטרים ו-10,000 מטרים בין השנים 1939 עד 1942. מאקי היה האדם הראשון בהיסטוריה שרץ מרחק של 10 קילומטרים בפחות מחצי שעה, היה זה כאשר שבר את שיאו האישי והשלים את הריצה בזמן של 29:52.6 דקות ב-17 בספטמבר 1939.

חייו
----

מאקי נולד ברקולה במחוז ונטה. עיסוקו היה רעיית צאן ועל כן כונה בפינית Rekolan paimenpoika ("הרועה מרקולה"). בשנות השלושים פינלנד הייתה מעצמה בתחרויות ריצה ארוכות, אך מאקי לא בלט בעולם הריצה עד לשנת 1938. בספטמבר של אותה השנה, השתתפותו הראשונה בפועל באליפות חשובה, זכה בתחרות ריצת 5,000 מטרים באליפות אירופה באתלטיקה 1938 בפריז, הוא גבר על השוודי הנרי ג'ונסון ועל עמיתו הפיני קאוקו פקורי כאשר עצר את השעון על 14:26.8 דקות. ב-29 בספטמבר 1938, תוך פחות מחודש מזכייתו בריצת 5,000 המטרים, שבר את שיא העולם בריצת 10,000 מטרים בפעם הראשונה, הוא שבר את השיא שנקבע על ידי בן ארצו, אילמרי סאלמינן ביותר משלוש שניות כאשר סיים את הריצה ב-30:02:0 דקות. בקיץ של שנת 1938 המשיך וקבע 5 שיאי עולם חדשים בריצה. ב-7 ביוני שבר את שיאו של מיקולש סאבו מהונגריה ביותר משלוש שניות, וקבע שיא עולם חדש בריצת שני מייל בזמן של 8:53.2 דקות באצטדיון האולימפי בהלסינקי. 9 ימים לאחר מכן, ובאותו אצטדיון, הוריד מעל 8 שניות משיאו של לאורי לטינן בריצת 5,000 מטרים. הוא המשיך וקבע שיא עולם נוסף, הפעם בריצת 10,000 מטרים, שבר את שיאו האישי בכעשר שניות וקבע זמן של 29:52.6 דקות לריצה ב-17 בספטמבר 1939.

מלחמת החורף בין פינלנד לבין ברית המועצות פרצה ב-30 בנובמבר 1939. כמו חברים אחרים מקבוצת הפינים המעופפים, ביניהם גונר הוקרט ולאורי ליטנן, מאקי נשלח להילחם בשטח קרליה. אולם, יחד עם פאבו נורמי, הוא נשלח למשימה לארצות הברית בפברואר 1940 - גיוס כספים עבור המאמץ המלחמתי של פינלנד. במהלך המשימה, שנערכה חודשים וכללה הרצאה בפני 14,00 איש במדיסון סקוור גארדן, שניהם התחרו מול אצנים אמריקאים. באופן מפתיע, מאקי הצליח בריצות אלו הרבה יותר מאשר ריצותיו באליפויות, והדבר העלה חשדות וסימני שאלה שמא מדובר באימרוץ. קריירת הספורט של מאקי נקטעה בעקבות מלחמת העולם השנייה. המלחמה הובילה לביטול אולימפיאדת הקיץ של 1940 בהלסינקי וכך נגדע חלומו של מאקי לייצג את ארצו בתחרות אולימפית.

קישורים חיצוניים
----------------

ויקישיתוף מדיה וקבצים בנושא **טאיסטו מאקי** בוויקישיתוף

* טאיסטו מאקי, באתר Track and Field (גברים)

הערות שוליים
------------

1. ↑  טבלת שיאי ריצה אולימפיים
2. ↑  נתוני אליפויות אירופה לגברים
3. ↑  התפתחות שיאי עולם בריצות שונות
**סמל העיר רמת גן**, סמלה הרשמי של העיר והעירייה, אומץ בנובמבר 1958. הסמל מופיע על דגלה של העיר, על רקע כחול.

תיאור הסמל
----------

הסמל מורכב ממגן בעל שדה ירוק מוטען בצורת כוכב משושה מעוגל, המזכיר מגן דוד, ומוקף ב-7 כוכבים משושים לבנים קטנים. הצבע הירוק מסמל את גני העיר, מהם שמה, הכוכב הגדול, מגן הדוד, מסמל את העם היהודי ו-7 הכוכבים מסמלים את יום העבודה בן 7 שעות שהופיעו גם בדגל שבעת הכוכבים שהופיע בחזונו של בנימין זאב הרצל.

בתוך צורת הכוכב הגדול איור נוף המציג שמש זורחת ומאירה את הסמל. השמש מסמלת הן את האור והחום המאפיים את ארץ ישראל והן את "היום החדש המפציע לעם ישראל".

במרכז הכוכב עץ תמר, מתחתיו טנא ובו אשכול ענבים ופירות הדר ויצולי מחרשה מופיעים לרוחב הסמל, כולם מסמלים את עברה החקלאי של העיר.

בחלקו הימני התחתון של הכוכב מצוירת חומת אבן, כסמל לתנופת הבניה בעיר ושלושת העצים הצומחים ממנה מסמלים את היותה עיר גנים. בצידו השמאלי של הכוכב מבנה תעשייה עם ארובה מסמל את התעשייה שהוקמה בעיר.

בתחתית הסמל קלף ועליו שם העיר, "רמת-גן".

היסטוריה
--------

בול דואר הנושא את סמל העיר
הסמל אומץ באופן רשמי בנובמבר 1958. סמל העיר הונצח על בול של דואר ישראל שהונפק ב-9 ביולי 1969 בערך נקוב של 0.80 ל"י בעיצוב האחים שמיר.

קישורים חיצוניים
----------------

ויקישיתוף מדיה וקבצים בנושא **סמל העיר רמת גן** בוויקישיתוף

הערות שוליים
------------

1. 1 2 3 4 5  סמל העיר, אתר עיריית רמת גן
2. ↑  מידע על בול רמת גן, באתר התאחדות בולאי ישראל

| דגל ישראלדגל ישראל סמלי מחוז תל אביב |
| --- |
| ערים | תל אביב-יפו • אור יהודה • בני ברק • בת ים • גבעתיים • הרצליה • חולון • קריית אונו • רמת גן • רמת השרון | מפת מחוז תל אביבמפת מחוז תל אביב |
| מועצות מקומיות | אזור • כפר שמריהו |
| מחוז הצפון • מחוז חיפה • מחוז תל אביב • מחוז המרכז • מחוז ירושלים • מחוז הדרום • מחוז יהודה ושומרון |
**אשטבאו דה גאמה** (בפורטוגלית: **Estêvão da Gama**;‏ 1505–1576) היה בנו השני של ואסקו דה גאמה, מושל הודו הפורטוגזית בשנים 1540–1542 ומפקד בכיר בצי הפורטוגזי. הוא קרוי על שמו של אבי אביו.

אשטבאו דה גאמה
דה גאמה פיקד על הצי שנכנס לים האדום, בכוונה לתקוף את הצי העות'מאני ששהה בנמל סואץ, בטרם יתקוף זה שנית את הנמל הפורטוגזי בדיו. למסעו זה יצא מגואה ב-31 בדצמבר 1540, והגיע לעדן ב-27 בינואר 1541. הצי הגיע למסוע ב-12 בפברואר, שם השאיר דה גאמה מספר ספינות והמשיך במסעו צפונה. כשהגיע לסואץ, הוא גילה שהעות'מאנים גילו בטרם עת על בואו, ולפיכך סיכלו את תוכניותיו להבעיר את הספינות החונות בנמל. הוא נאלץ לחזור על עקבותיו למסוע, אך עצר לשם תקיפת הנמל בא-טור בחצי האי סיני.

עת שחזר למסוע, דה גאמה מצא את אנשיו קצרי רוח, וזאת בשל הפצרות פטריארך שגרס כי עליהם לסייע לקיסר אתיופיה שהיה נתון במצור. דה גאמה נענה לבקשתם, והנחית כח בפיקודו של אחיו כרישטובאו, ובו ארבע מאות לוחמים, מאה ושלושים עבדים, כאלף רובי ארקבוז, כאלף רומחים ומספר תותחי בומבארד. הוא הפליג בחזרה להודו ב-9 ביולי.

קישורים חיצוניים
----------------

* מסעו של דון סטפאנו דה גאמה מגואה לסואץ ב-1540(הקישור אינו פעיל)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1189964546
* ISNI: 0000 0001 2334 5501
* LCCN: no2011116998
* VIAF: 173089289
* WorldCat: lccn-no2011116998

 |
**רעידת האדמה באוקיינוס ההודי (2012)** הייתה רעידת אדמה בדרגה 8.6 בסולם מגניטודה לפי מומנט (הרעידה ה־11 בחוזקה מאז שנת 1900) שמוקדה היה בקרקעית האוקיינוס ההודי, במרחק של 430 קילומטרים מערבית לחופי האי האינדונזי סומטרה. הרעידה אירעה ביום רביעי ה-11 באפריל 2012 בשעה 15:38 (זמן אינדונזיה). הקרבה בין מוקד הרעידה וגודלה למוקד וגודל רעידת האדמה ב־2004 – שגרמה למאות אלפי נפגעים מגלי צונאמי גבוהים, הובילה לחששות מגלי צונאמי חמורים במדינות שונות לחופי האוקיינוס ההודי, אך אלו התבדו לבסוף בשל אופייה של הרעידה.

למרות עוצמתה, הרעידה כמעט ולא גרמה לנזקים במקומות יישוב, עקב מרחקה ממקומות יישוב והעדרם של גלי צונאמי.

רעידת האדמה
-----------

רעידת האדמה אירעה בעומק של כ־30 ק"מ בגבול בין הלוח ההודי והלוח האוסטרלי ובעוצמה של 8.6 בסולם מגניטודה לפי מומנט. הרעידה הורגשה במלזיה, האיים המלדיביים ובהודו. הרעידה אירעה בעקבות החלקה אופקית של הלוחות זה מול זה.

### רעידות אדמה נוספות

כשעתיים לאחר רעידת האדמה הראשונה התרחשה רעידה עוקבת במגניטודה 8.2 ובעומק של כ־16.4 ק"מ בסמוך לאי סומטרה. בשעות שלאחר רעידת האדמה הראשונה נרשמה מספר רעידות עוקבות במגניטודה שבין 5.0 עד 6.0 בחוף הצפוני-מערבי של סומטרה. מאז רעידת האדמה הראשונה נרשמו 94 רעידות אדמה נוספות בעוצמה של 4.3, כולל רעידת אדמה במגניטודה 6.2 ב-15 באפריל.

אזהרות הצונאמי
--------------

בעקבות מיקומה של מוקד רעידת האדמה מתחת לים פורסמה התראת צונאמי למדינות סביב האוקיינוס ההודי. הקרבה בין מוקד הרעידה וגודלה למוקד וגודל רעידת האדמה ב־2004 – שאירעה באזור הפחתה בו נוחת הלוח ההודי מתחת ללוח בורמה וגרמה למאות אלפי נפגעים מגלי צונאמי גבוהים, הובילה לחששות כבדים בעקבות התראת הצונאמי הנרחבת. בפועל אירעה בין הלוחות תנועת החלקה אופקית ולא הרמה אנכית, ועל כן לא נדחק נפח מים גדול, בניגוד לרעידה ב־2004. גלי הצונאמי שנוצרו הגיעו לגובה מרבי של 80 ס"מ, ולא גרמו נזק משמעותי.

נזק ונפגעים
-----------

על אף גודלם של רעידת האדמה ורעשי המשנה שהתרחשו בעקבותיה, מרחקם הגדול ממקומות יישוב והעדרם של גלי צונאמי גבוהים תרמו למספר הנפגעים הקטן ולנזק המזערי. דיווחים רשמיים באינדונזיה מונים עשרה הרוגים שנפגעו מהרעידה באופן עקיף: שלושה מהתקפי לב ושניים הלם, ושנים עשר פצועים.

ראו גם
------

* רעידת האדמה והצונאמי באוקיינוס ההודי (2004)
* לוח טקטוני

קישורים חיצוניים
----------------

ויקישיתוף מדיה וקבצים בנושא **רעידת האדמה באוקיינוס ההודי** בוויקישיתוף
* סוכנויות הידיעות, שני רעשי אדמה אדירים באינדונזיה, חשש מצונאמי, באתר ynet, 11 באפריל 2012
* איי.פי, רויטרס, ד-פ-א, שתי רעידות אדמה חזקות באינדונזיה; התרעת צונאמי באינדונזיה והודו, באתר הארץ, 11 באפריל 2012

הערות שוליים
------------

1. ↑  Magnitude 8.2 - OFF THE WEST COAST OF NORTHERN SUMATRA
2. ↑  M8.2 - off the west coast of northern Sumatra 2012-04-11 10:43:09 UTC
3. ↑  Latest Earthquakes M5.0+ in the World - Past 7 days
4. ↑  10-degree Map Centered at 0°N,90°E
5. ↑  Magnitude 6.2 - OFF THE WEST COAST OF NORTHERN SUMATRA
6. ↑  AFP (11 באפריל 2012). "Indonesia earthquake: India issues tsunami warning for Andaman and Nicobars". *The Times of India*. ארכיון מ-2012-07-15. נבדק ב-11 באפריל 2012. `{{cite news}}`:  (עזרה)
**אַכְנָס כָּסוּף** (שם מדעי: ***Chanos chanos***) הוא מין של דג גרם יחידי בסוגו ובמשפחת ה**אַכְנָסִיִּים** (Chanidae) שבסדרה גונורינצ'יים. הוא חי בימי האזור האינדו-פסיפי שבין דרום אפריקה להוואי ומצפין עד חופי קליפורניה ויפן ודרומה עד לאוסטרליה. הוא גם מקיף מימי איים שופעים באוקיינוס עד לעומק 30 מטר. לעיתים לא רחוקות דג זה נראה גם בתוך נהרות ונחלים שזורמים לאוקיינוס.

אורך הדג מגיע ל-180 סנטימטרים, והוא בעל זנב מאוד ארוך וראש קטן עם עיניים בעלות טבעות ופה קטן. מבנה גופו מזכיר גוף של דגי סלמון אף על פי שהוא אינו קרוב אליהם. הוא ניזון מאצות, אצות כחוליות ומחסרי חוליות שונים.

הדגים מתקהלים בשוניות אלמוגים סביב חופים או איים מבודדים ושם משריצים. הדגיגים מחפשים להגנתם מטורפים מקווי מים מתוקים כמו שפכי נהרות או ביצות מנגרובים ולעיתים גם באגמים.

דג זה הוא דג מאכל חשוב ברחבי דרום-מזרח אסיה ובכמה מאיי האוקיינוס השקט ובעיקר בפיליפינים, שם זהו דג לאומי. 

מצב שימור המין הוא ללא חשש.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **אכנס כסוף** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ADW
* ITIS
* NCBI
* GBIF
 |

* אכנס כסוף, באתר אנציקלופדיה בריטניקה (באנגלית)

הערות שוליים
------------

1. ↑  אכנס כסוף באתר הרשימה האדומה של IUCN
ב-9 באפריל 2013 אירעה רעידת אדמה בדרגה 6.3 בסולם ריכטר במחוז בושהר שבאיראן. כתוצאה מכך נהרגו לפחות 37 בני אדם ונפצעו למעלה מ-850.

רעידת האדמה
-----------

בשעה 16:22 לפי השעון המקומי באיראן פגעה רעידת אדמה בעוצמה של 6.3 בסולם ריכטר באזור החוף הדרומי במרחק של כ-90 קילומטר מהעיר בושהר. הרעש פגע בעומק של כ-10 קילומטר ובעקבותיו הורגשו עשרות גלי משנה באזור במשך השעה הראשונה שלאחר הרעש. 

באזור מוקד הרעש מצויים כ-50 מקומות יישוב בהם מתגוררים כ-10,000 בני אדם. הסקר הגאולוגי של ארצות הברית העריך כי כ-80,000 איש חוו את הרעש באיראן. דיווחים על רעידת האדמה התקבלו במדינות נוספות במפרץ הפרסי, בהם קטר, בחריין, ערב הסעודית ואיחוד האמירויות הערביות, שם פונו מיושביהם מספר גורדי שחקים.

מושל מחוז בושהר אמר כי תחנת הכוח הגרעינית בבושהר לא נפגעה. הוא הוסיף כי הפעילות בכור נמשכת כרגיל ואין סכנת קרינה לתושבים באזור. על פי פרסומים רשמיים, הכור נבנה באופן שיוכל לעמוד בפני רעידת אדמה בדרגה 8 בסולם ריכטר.

מספר ימים לאחר רעידת האדמה, הורגשה רעידת אדמה בסיסתאן ובלוצ'סתאן.

קישורים חיצוניים
----------------

ויקישיתוף מדיה וקבצים בנושא **רעידת האדמה בבושהר** בוויקישיתוף

הערות שוליים
------------

1. ↑  אירן: רעידת אדמה עזה סמוך לכור בבושהר, באתר חדשות 2, 9 באפריל 2013
2. ↑  רעידת אדמה מטלטלת, באתר arab news, ‏10 באפריל 2013 (באנגלית)
זכריה רושם את שמו של בנו. דומניקו גירלנדאיו. פרסקו קאפלה Tornabuoni, סנטה מריה נובלה, פירנצה.
נוסח התפילה בעברית בכנסיית יוחנן בהרים

**בנדיקטוס** (בלטינית: **Benedictus**) הנקרא גם "**שירו של זכריה**" או "**תפילת זכריה**" היא תפילה נוצרית המופיעה בספר הבשורה על-פי לוקאס של הברית החדשה (לוקס א' 68 - 79). תפילה זו היא אחת משלוש התפילות המופיעות בבשורה זו (יחד עם המגניפיקט והנונק דימיטיס).

התפילה היא שיר הודיה הנאמרת על ידי זכריה לאחר הולדת בנו - יוחנן המטביל ולאחר הרפאותו מאילמותו (אילמות שנגרמה לו, לאחר שלא האמין למלאך גבריאל שבישר לו על הולדת בנו, בעת שהקטיר קטורת לפני מזבח הזהב בבית המקדש השני).

חלקי התפילה
-----------

לתפילה שני חלקים. החלק הראשון (פסוקים 68 - 75) הם שירת הודיה על התגשמות התקווה לבא המשיח (שהכוונה לישו).

החלק השני של התפילה היא פנייה של זכריה לבנו וקריאה לבן להיות חלק מהגאולה, להפוך לנביא ולהטיף לחזרה בתשובה לפני בא המשיח.

נוסח התפילה
-----------

התפילה בלטינית:

> 
> 
> Benedictus Dominus Deus Israel; quia visitavit et fecit redemptionem plebis suæ:
> Et erexit cornu salutis nobis, in domo David pueri sui.
> Sicut locutus est per os sanctorum, qui a sæculo sunt, prophetarum eius:
> Salutem ex inimicis nostris, et de manu omnium, qui oderunt nos:
> Ad faciendam misericordiam cum patribus nostris, et memorari testamenti sui sancti.
> Iusiurandum, quod iuravit ad Abraham patrem nostrum, daturum se nobis:
> Ut sine timore, de manu inimicorum nostrorum liberati, serviamis illi.
> In sanctitate et iustitia coram ipso, omnibus diebus nostris.
> Et tu, puer, propheta Altissimi vocaberis, præibis enim ante faciem Domini parare vias eius:
> Ad dandam scientiam salutis plebi eius: in remissionem peccatorum eorum:
> Per viscera misericordiæ Dei nostri: in quibus visitavit nos, oriens ex alto:
> Illuminare his qui in tenebris et in umbra mortis sedent: ad dirigendos pedes nostros in viam pacis.
> 
> 
> 

התפילה בעברית:

> 
> ברוך אדוני אלוהי ישראל
> אשר פקד את עמו ופדות שלח לו
> והצמיח לנו קרן ישועה בבית דוד עבדו
> כדבר אדוני מעולם ביד נביאיו הקדושים
> להושיענו מיד אויב ומיד כל שונא
> לעשות חסד עם אבותינו
> ולזכור לעולם בריתו
> אשר נשבע לאברהם אבינו
> להצילנו מיד אויב
> לתיתנו לעבדו באין מורא
> בקדושה וצדק לפניו כל ימינו
> ולך הילד, נביא אל עליון יקרא,
> כי לפניו תלך לפנות דרך אדוני
> להודיע ישועת אדוני לעמו,
> כי יסלח לחטאתם
> כרוב רחמיו עימנו
> ודרך כוכב משמים, פקוד יפקדנו
> להאיר ליושבי חושך וצלמות
> ולשים פעמנו לדרך שלום
> 
>

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בנדיקטוס** |

* התפילה בסדר תפילת הבוקר האנגליקני

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph224307

 |
**סמל העיר ראש העין**, סמלה הרשמי של העיר והעירייה, אומץ ב-1 בדצמבר 1968.

תיאור הסמל
----------

הסמל מורכב ממגן בעל שדה כחול המוטען בראשו באיור של כנפי נשרים ובתחתיו מזרקה. במכנפי הנשרים יוצאות קרני אור בצבע צהוב וקרן אור מרכזית לבנה המאירה את המזרקה ובתוך אורה איור בתי מגורים קטנים לצד עצים. קרני האור הצהובות יוצרות דוגמה שמכונה "מרבד הקסמים". בתחתית הסמל קלף צהוב ובו שם העירייה.

הרעיון לעיצוב הסמל נלקח מהפסוק מספר שמות שמופיע בראשו:

> 
> וָאֶשָּׂא אֶתְכֶם עַל כַּנְפֵי נְשָׁרִים
> 
> 
> 
> — ספר שמות, פרק י"ט, פסוק ד'
> 

הפסוק מתאר את רעיון השיבה לארץ ישראל, ממנו נלקחו איור כנפי הנשרים שמופיעות בראש הסמל. גם שאר המוטיבים בסמל נועדו לסמל את עלייתם לארץ ואת שאיפתם לבניין העיר של תושביה הראשונים. הבתים עם העצים מסמלים את רצונם להקים יישוב כפרי וחם עם המורכב מבתים קטנים עם גגות רעפים אדומים. דוגמת המרבד בתחתית הסמל וכנפי הנשר והפסוק הם אזכורים למבצע על כנפי נשרים (המכונה גם מבצע מרבד הקסמים) ומהווים ביחד סמל ואזכור לעלייה מתימן.

המזרקה בתחתית הסמל מסמלת את מעיינות ראש העין, מקורות נחל הירקון, שסמוכים לעיר.

היסטוריה
--------

את הסמל עיצב אהרון אלקלעי, תושב העיר שהיה מדריך לציור וגרפיקה בבית הנוער. בעיצוב הסמל היה מעורב גם מרדכי יצהרי, סופר ומשורר יליד תימן ותושב העיר. הסמל אושר בישיבת המועצה בראשות שלום מנצורה ב-1 בדצמבר 1968.

קישורים חיצוניים
----------------

ויקישיתוף מדיה וקבצים בנושא **סמל העיר ראש העין** בוויקישיתוף

הערות שוליים
------------

1. 1 2 3 4 5  סמל ראש העין, באתר עיריית ראש העין
2. ↑  סמל ראש העין, באתר פסגות-אפק

| דגל ישראלדגל ישראל סמלי מחוז המרכז |
| --- |
| ערים | אלעד • גבעת שמואל • הוד השרון • טייבה • טירה • יבנה • יהוד-מונוסון • כפר יונה • כפר סבא • כפר קאסם • לוד • מודיעין-מכבים-רעות • נס ציונה • נתניה • פתח תקווה • קלנסווה • ראש העין • ראשון לציון • רחובות • רמלה • רעננה | מפת מחוז המרכזמפת מחוז המרכז |
| מנהלות מקומיות | נוה מונוסון • מכבים-רעות |
| מועצות מקומיות | אבן יהודה • אליכין • באר יעקב • בית דגן • בני עי"ש • גדרה • ג'לג'וליה • גן יבנה • גני תקווה • כוכב יאיר צור יגאל • כפר ברא • מזכרת בתיה • סביון • קדימה-צורן • קריית עקרון • שוהם |
| מועצות אזוריות | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |
| מחוז הצפון • מחוז חיפה • מחוז תל אביב • מחוז המרכז • מחוז ירושלים • מחוז הדרום • מחוז יהודה ושומרון |
דואר דיפלומטי של שוודיה
**דואר דיפלומטי** (באנגלית: **diplomatic bag**) הוא מעטפה, חבילה, מזוודה או כל מארז אחר המשמש למשלוח חומרים הנהנים מחסינות דיפלומטית מחיפוש או תפיסה. דואר דיפלומטי מועבר בדרך כלל על ידי שליח דיפלומטי, כמוגדר בסעיף 27 לאמנת וינה בדבר יחסים דיפלומטיים, והשליח נהנה אף הוא מחסינות דיפלומטית ממעצר או עיכוב. האמנה קובעת כי על השליח הדיפלומטי לשאת תעודה רשמית המציינת את מעמדו ואת מספר השקים הדיפלומטיים שהוא נושא. עוד קובעת האמנה כי הדואר הדיפלומטי חייב לשאת סימן חיצוני ברור המעיד על אופיו והוא חייב להכיל אך ורק מסמכים וחפצים שנועדו לשימוש רשמי. ניתן להפקיד דואר דיפלומטי אף בידי קברניט חברת תעופה מסחרית שמטוסה טס לנמל הכניסה למדינת היעד של השק. במקרה כזה, השק עדיין יהנה מחסינות דיפלומטית, אף שהקברניט לא יהנה ממעמד של שליח דיפלומטי, אולם המדינה המארחת חייבת להתיר, לחבר במשלחת הדיפלומטית שאליה מיועד השק, גישה חופשית וישירה לקברניט כדי לקבל מידיו את המשלוח.

שימוש לרעה בדואר דיפלומטי
-------------------------

במספר פרשיות דווח על ניצול לרעה של מעמדו של הדואר הדיפלומטי, ובכללם ניסיונות חטיפה. מצרים ניסתה לחטוף באמצעות שימוש בדואר הדיפלומטי שלה את המרגל הישראלי מרדכי לוק, אך ניסיון החטיפה התגלה וסוכל. ניגריה, בפרשה שהיו מעורבים בה גם ישראלים, ניסתה לחטוף את השר לשעבר אומרו דיקו ולהביאו לגבולותיה. גם ניסיון זה סוכל.

על פי דיווחים עיתונאיים קיימות ממשלות מושחתות שניצלו את חסינות הדואר הדיפלומטי להברחת סמים.

קריפטוגרפיה
-----------

בדיונים על קריפטוגרפיה הדואר הדיפלומטי מוזכר לעיתים קרובות כדרך הבטוחה ביותר להעברת מפתחות, ספרי קוד וכלים אחרים המשמשים להצפנה.
בדומה לאליס ובוב, דואר דיפלומטי הוא דוגמה למשתנה מטה-תחבירי כאשר נעשה בו שימוש בדרך זו.

הדואר הדיפלומטי, במציאות היחסים הבינלאומיים בעולם, משמש בדיוק למטרה זו. דוגמה לכך היא מחאתם החריפה של דיפלומטים גרמנים בפולין בשנות ה-20 המאוחרות, כאשר מכונת הצפנה שנשלחה לשגרירות גרמניה בוורשה - גרסה מסחרית של האניגמה - לא סומנה בטעות כדואר דיפלומטי ונפתחה, תחת מחאה, על ידי שלטונות המכס הפולניים. לאחר ששהתה במהלך סוף שבוע בחזקת המכס, היא שוחררה לדרכה, ללא התנצלות, לא בטרם נבדקה באופן מדוקדק על ידי מומחי הצפנה פולנים.

קישורים חיצוניים
----------------

ויקישיתוף מדיה וקבצים בנושא **דואר דיפלומטי** בוויקישיתוף

הערות שוליים
------------

1. ↑  Tony Thompson, Gangs: **A journey into the heart of the British underworld**. Hodder Paperbacks, 2005. מסת"ב 0340830530
**ההתאחדות העולמית לטאקוונדו** (באנגלית: *World Taekwondo* או בקיצור: **WT**, לשעבר World Taekwondo Federation) היא פדרציית ספורט בינלאומית חברה בוועד האולימפי הבינלאומי (IOC) בתור מפקחת על תחרויות אמנות הלחימה טאקוונדו. ההתאחדות יוסדה בקוריאה הדרומית ב-28 במאי 1973. בפגישה הראשונה של הפדרציה שנערכה במטה הראשי, הקוקיוון, שנמצא בסיאול, קוריאה הדרומית, עם נציגות מ-35 מדינות מרחבי העולם.

לפי ה-WT הטאקוונדו היא אחת מאמנויות הלחימה השיטתיות והמדעיות ביותר מבין אמנויות הלחימה הקוריאניות המסורתיות, למורים יש יותר מכישורי לחימה גופניים. זו משמעת שמראה דרכים להגביר את הרוח שלנו ואת אורך החיים תוך כדי אימון הגוף והנפש. היום, הטאקוונדו הפך לספורט כלל עולמי שהשיג מוניטין בינלאומי ועומד ביחד עם שאר המשחקים האולימפיים הרשמיים.

קישורים חיצוניים
----------------

* 

* אתר האינטרנט הרשמי של ההתאחדות העולמית לטאקוונדו
* ההתאחדות העולמית לטאקוונדו, ברשת החברתית פייסבוק

* ההתאחדות העולמית לטאקוונדו, ברשת החברתית טוויטר

* ההתאחדות העולמית לטאקוונדו, סרטונים בערוץ היוטיוב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007605781505171
* ISNI: 0000 0000 9858 8199
* LCCN: no2008057445
* VIAF: 146124487
* WorldCat: lccn-no2008057445

 |
פסל סטניה בכפר ביר אל-עג'ם
הצ'רקסים, עם צפון-קווקזי מוסלמי, החלו להתיישב ברחבי המזרח התיכון בסוף המאה ה-19 עקב כיבוש מולדתם בקווקז בידי הרוסים. האימפריה העות'מאנית קלטה את מאות אלפי הצ'רקסים שגורשו ממולדתם ויישבה אותם באזורי ספר בהם שליטתה הייתה רופפת וזאת במטרה לחזק את שליטתה באזור והדיפת גורמים העוינים את השלטון העות'מאני, לרוב שבטים בדואים. אחד האזורים בהם יושבו הצ'רקסים היה רמת הגולן.

ההתיישבות ברמת הגולן
--------------------

הצ'רקסים ברמת הגולן יושבו ב-13 כפרים, כולם בנפת קוניטרה, לרוב על גבי חורבות של יישובים נטושים. היישוב הצ'רקסי ברמת הגולן מנה בין 20 ל-30 אלף מתיישבים ערב מלחמת ששת הימים כשהיישוב הגדול והפורח היה העיירה קוניטרה ששימשה כבירת רמת הגולן.

היישובים הצ'רקסים תוארו על ידי החוקר הגרמני גוטליב שומאכר אשר תיאר אותם כיישובים השונים במראהם משאר היישובים הערביים ברמת הגולן ונבדלים בזכות הניקיון והסדר שבתוכם. מערכת היחסים שבין הצ'רקסים לערביי הגולן הייתה טעונה ואף עוינת וזאת משום שערביי הגולן ראו בצ'רקסים פולשים לשטחם וכן בשל נאמנותם לממשל העות'מאני.

לאחר מלחמת ששת הימים ננטשו היישובים הצ'רקסים בשטחים שנכבשו על ידי ישראל, ואילו בצד הסורי נותרו מספר יישובים, בהם ביר אל-עג'ם שיושב מחדש לאחר שהיה נטוש במשך כעשור. העיתון דבר מצטט את מזכיר כפר כמא כאומר: 

> 
> מיד עם תום המלחמה כתבו כמה מנכבדי העדה מכתב לשר המקורב אליהם, יגאל אלון, וביקשו להפגש עמו ולדון בגורלם של כמה מאות בני העדה שלא עזבו את הגולן. הפגישה לא התקיימה. ... הדרוזים בגולן נשארו בכפריהם. לצ'רקסים לא התאפשרה פגישה כזאת ... ממשלת ישראל לא הייתה מעוניינת בהשארותם של הצ'רקסים בגולן ... רוב בני העדה ברחו לפני תום הקרבות. ... הגיעו לכפר ידיעות שרבים חזרו למולדת הצ'רקסים בקווקז, אחרי הגלות בת 100 השנים. מעטים נשארו בכפרים השוממים ובקיץ 1967 עזבו בהדרגה והצטרפו למשפחותיהם, שהתפזרו ברחבי סוריה.
> 
> 
> 
> 

יעקב ארז כתב במעריב שתושבי עין זיוון נותרו בכפר לאחר תום המלחמה אולם ברחו לסוריה מפחד של נקמה מצד הסורים אם צה"ל יפנה את רמת הגולן.

בסוף שנות ה-70 נהרסו מרבית הכפרים בידי ישראל וכיום נותרו רק שרידים בודדים. מבין השרידים שנותרו ניתן לציין את המסגדים והמבנים הבודדים בחושניה, ובצרמניה.

גלריה
-----

|  |
| --- |
| * קוניטרה לאחר מלחמת ששת הימיםקוניטרה לאחר מלחמת ששת הימים
* המסגד בחושניההמסגד בחושניה
* בית בתל חושניהבית בתל חושניה
* המסגד בצרמניההמסגד בצרמניה
* המסגד בביר אל-עג'םהמסגד בביר אל-עג'ם
* מבנה מגורים בבריקהמבנה מגורים בבריקה
 |

### רשימת היישובים הצ'רקסים ברמת הגולן

* קוניטרה (قنيطره) - היישוב הגדול ביותר והמרכזי ברמת הגולן
* חושניה (خشنيه) - היישוב השני בגודלו מבין יישובי הצ'רקסים בגולן, בסביבתו התנהל הקרב על חושניה
* עין זיוון (عين الزيوان)
* צרמניה (אל-עדנאניה) {صرمانيه (العدنانيه)}
* מומסיה {مومسيه (الغسانيه)}
* ג'ויזה (جويزه)
* ביר אל-עג'ם (بير العجم)
* בריקה (بريقه)
* רויחינה (رويحينه)
* מדאריה (مداريه)
* פחאם (فحام)
* פזאזה (فزازه)
* מנסורה (רמת הגולן) (منصوره)

ישנן עדויות שמשפחות צ'רקסיות גרו גם ברמת'ניה (الرمثانيّة) שאוכלסה בעיקרה בידי טורקמנים.

הערות שוליים
------------

1. ↑  דני רובינשטיין, הצ'רקסים, דבר, 8 במאי 1970
2. ↑  יעקב ארז, ברחו, השתגעו וברחו ... מעריב, 18 באוגוסט 1967
**קנזס סיטי רויאלס** (באנגלית: **Kansas City Royals**) היא קבוצת בייסבול אמריקאית מליגת ה-MLB, שבסיסה בעיר קנזס סיטי, שבמיזורי. הקבוצה משחקת בבית המרכזי של האמריקן ליג.

היסטוריה
--------

לאחר שב-1968 עזבה קבוצת קנזס סיטי אתלטיקס את העיר ועברה לשחק באוקלנד, נותרה העיר קנזס סיטי ללא קבוצת בייסבול בכירה, לראשונה מאז שנת 1883. חבר הסנאט של ארצות הברית ממיזורי, סטויארט סימינגטון, דרש מליגת ה-MLB להעניק לעיר זיכיון חדש לקבוצה ואיים שאם לא תעשה כך, יפעל להסרת הפטור של הליגה מחוקי ההגבלים עסקיים. בתגובה, אכן קבעה הליגה כי ב-1971 יצורפו ארבע קבוצות חדשות, ביניהן אחת מקנזס סיטי. לחץ נוסף הביא להקדמת מועד כניסתה של הקבוצה לליגה ל-1969.

במכרז להקמת הקבוצה החדשה זכה איש העסקים ממיזורי, יואינג קאופמן, והעניק לה את הכינוי רויאלס על שם תערוכת חיות משק מפורסמת, ה"אמריקן רויאל" שמתקיימת בקנזס סיטי מאז 1899. במהלך שנות קיומה הקבוצה הגיעה ארבע פעמים לוורלד סיריס זכתה פעמיים בתואר ב-1985 וב-2015 והפסידה ב-1980 וב-2014. ב-1985 זכתה בתואר לראשונה בתולדותיה לאחר ניצחון על יריבתה הסנט לואיס קרדינלס 3-4. 30 שנים מאוחר יותר בעונת 2015 זכתה הקבוצה בוורלד סיריס בפעם השנייה לאחר שניצחה 1–4 בסדרה את הניו יורק מטס.

מאז 1973 הקבוצה משחקת באצטדיון קאופמן שנקרא על שם מייסדה.

אצטדיון קאופמן, מגרשם הביתי של הרויאלס

קישורים חיצוניים
----------------

ויקישיתוף מדיה וקבצים בנושא **קנזס סיטי רויאלס** בוויקישיתוף
* 
* קנזס סיטי רויאלס, ברשת החברתית פייסבוק

* קנזס סיטי רויאלס, ברשת החברתית טוויטר

* קנזס סיטי רויאלס, ברשת החברתית אינסטגרם
* קנזס סיטי רויאלס, באתר אנציקלופדיה בריטניקה (באנגלית)

| קבוצות ליגת ה-MLB |
| --- |
| הליגה הלאומית | הליגה האמריקאית |
| **הבית המזרחי** | **הבית המרכזי** | **הבית המערבי** | **הבית המזרחי** | **הבית המרכזי** | **הבית המערבי** |
| אטלנטה ברייבס | שיקגו קאבס | אריזונה דיאמונדבקס | בוסטון רד סוקס | שיקגו וייט סוקס | אוקלנד אתלטיקס |
| מיאמי מארלינס | סינסינטי רדס | קולורדו רוקיס | ניו יורק יאנקיז | קליבלנד אינדיאנס | סיאטל מארינרס |
| ניו יורק מטס | מילווקי ברוארס | לוס אנג'לס דודג'רס | טמפה ביי רייס | דטרויט טייגרס | טקסס ריינג'רס |
| פילדלפיה פיליז | פיטסבורג פיירטס | סן דייגו פאדרס | טורונטו בלו ג'ייז | קנזס סיטי רויאלס | לוס אנג'לס איינג'לס |
| וושינגטון נשיונאלס | סנט לואיס קרדינלס | סן פרנסיסקו ג'איינטס | בולטימור אוריולס | מינסוטה טווינס | יוסטון אסטרוס
 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n81107867
* Trove: 1049210
* VIAF: 139566916
* WorldCat: lccn-n81107867

 |
**קנטו השימוטו** (ביפנית: **橋本 拳人**; נולד ב-16 באוגוסט 1993) הוא כדורגלן יפני, המשחק כקשר במועדון וסקה בהשאלה מרוסטוב.

קריירת מועדונים
---------------

### טוקיו

הוא נחשב לאחד השחקנים המבטיחים ביותר במחלקת הנוער של מועדון הכדורגל טוקיו וצורף להרכב הקבוצה הבוגרת מעונת 2011. הוא לא מצא כל כך את מקומו בסגל, ולכן השימוטו הושאל לרואסו קומאמוטו לעונת 2013 ו-2014.

### רוסטוב

ב-9 ביולי 2020, מועדון הפרמייר ליג הרוסי, רוסטוב, הודיע כי הגיע להסכמה עם טוקיו על העברתו של האשימוטו והוא יחתום על חוזה לארבע שנים עם רוסטוב לאחר שיגיע לרוסיה ויעבור בדיקה רפואית. ב-23 באוגוסט 2020 הוא כבש את שערו הראשון עבור רוסטוב כדי להבטיח ניצחון חוץ 0–1 על אופה. במשחקם הבא שלושה ימים לאחר מכן הוא כבש שוב את השער היחיד במשחק נגד אוראל יקטרינבורג במשחק שהסתיים בניצחון 0–1. את הצמד הראשון בקריירה הבקיע במשחק נגד ארסנל טולה בניצחון 2–3 במחזור התשיעי, ב-27 בספטמבר 2020. הוא היה היפני השני בתולדות הליגה הרוסית, שהבקיע צמד. קדם לו קייסוקה הונדה, שעשה זאת במדי צסק"א מוסקבה, ב-2011 נגד קריליה סובייטוב סמרה ושוב ב-2012 נגד אלניה ולדיקווקז. הוא התבסס כאחד השחקנים ההתקפיים המבטיחים בהרכב רוסטוב ונצמד לצמרת טבלת מלכי השערים של הקבוצה בעונת 2020/2021.

ב-18 ביולי 2022 הושאל לוסקה.

קריירה בנבחרת
-------------

הוא ערך את הופעת הבכורה שלו בנבחרת יפן ב-26 במרץ 2019 במשחק ידידות נגד בוליביה.

קישורים חיצוניים
----------------

ויקישיתוף מדיה וקבצים בנושא **קנטו השימוטו** בוויקישיתוף
* 

* קנטו השימוטו, ברשת החברתית טוויטר

* קנטו השימוטו, ברשת החברתית אינסטגרם

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר National Football Teams
* פרופיל במועדון הכדורגל טוקיו

הערות שוליים
------------

1. ↑
2. ↑
3. ↑  "В Ростов прибудет Кенто Хашимото" [Kento Hashimoto will arrive to Rostov] (ברוסית). FC Rostov. 9 ביולי 2020. `{{cite web}}`:  (עזרה)
4. ↑  "Hashimoto heads late Rostov winner against 10-man Ufa". Russian Premier League. 23 באוגוסט 2020. `{{cite web}}`:  (עזרה)
5. ↑  "Hashimoto bags winner for Rostov". Russian Premier League. 26 באוגוסט 2020. `{{cite web}}`:  (עזרה)
6. ↑  "Japan v Bolivia game report". ESPN. 26 במרץ 2019. `{{cite web}}`:  (עזרה)
**צ'למספורד** (באנגלית: **Chelmsford**) היא עיר במחוז אסקס שבאנגליה. בעיר ישנם כ-110,000 תושבים. היא צפונית בכ-19 ק"מ מלונדון ונמצאת פחות או יותר במחצית הדרך בינה לבין קולצ'סטר.
היא ממוקמת במרכז מחוז אסקס, והיא בירת המחוז, אך היא אינה העיר הגדולה ביותר או העתיקה ביותר בו. היא מהווה גם את מרכז האזור האוטונומי צ'למספורד, שהוא גדול יותר מהעיר. 
בצ'למספורד נמצאת הקתדרלה הקטנה ביותר באנגליה, קתדרלת צ'למספורד. ג'ון די, כותב הנוסח האנגלי של "אוקלידס", למד בבית הספר של הקתדרלה במאה השש עשרה. בצ'למספורד נמצאת גם האוניברסיטה הפוליטכנית של אנגליה.

היסטוריה
--------

היישוב קיים מהתקופה הפרה היסטורית ובתקופות מסוימות גם הרומאים חיו במקום. מקדש בעל שמונה צלעות נמצא מתחת לכיכר בשם כיכר אודן. ב-1199 נתן הבישוף של לונדון אישור לפתיחת שוק בעיר. 
במלחמת העולם השנייה נפלו מספר פצצות בעיר. הפגיעה החמורה ביותר בחיי אדם אירעה ב-19 בדצמבר 1944. רקטה נפלה ליד בית החרושת למיסבים כדוריים של הופמן (ראו פירוט בפסקת התעשייה). 39 אנשים נהרגו ו-138 נפצעו, 47 מהם קשות. בניינים רבים נהרסו ומאות נוספים נפגעו.

תחבורה
------

כעשרת אלפים אנשים נוסעים מצ'למספורד ללונדון מדי יום והיא נחשבת ל"עיר שינה". מסיבה זו תחנת הרכבת של צ'למספורד הפכה לתחנת הרכבת העמוסה ביותר באנגליה. 
כביש A12, שהרומאים בנו לראשונה ככביש המחבר בין לונדון לקולצ'סטר, עבר דרך העיר, אך כרגע הוא "עוקף" אותה ממזרח, כך שמספר הרכבים בה הוא מועט יחסית.

תעשייה
------

צ'למספורד מהווה מרכז תעשייה חשוב מאז המאה ה-19. זהו המקום הראשון בממלכה המאוחדת שבו נעשו עבודות של ההנדסה האלקטרונית (ב-1878) ונוסד בו בית החרושת הראשון למיסבים כדוריים (ב-1898). 

באותה השנה גוליילמו מרקוני, מהתורמים המרכזיים לפיתוח הרדיו, פתח את בית החרושת הראשון בעולם לרדיו ברחוב "hall street" והעסיק בו חמישים עובדים. ב-1920 בית החרושת היה מקום השידור הרשמי של שידורי הרדיו בבריטניה. ב-1922 שידורי הרדיו הסדירים הראשונים בעולם התחילו ב"מרכז מרקוני למחקר" בכפר ריטל שליד צ'למספורד.

ערים תאומות
-----------

* גרמניהגרמניה בקנא (אנ'), גרמניה
* צרפתצרפת אנוניי (אנ'), צרפת
* ארצות הבריתארצות הברית צ'למספורד (אנ'), מסצ'וסטס, ארצות הברית

קישורים חיצוניים
----------------

ויקישיתוף מדיה וקבצים בנושא **צ'למספורד** בוויקישיתוף
* 

* אתר האינטרנט הרשמי של צ'למספורד
* צ'למספורד, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555142805171
* GND: 4221669-2
* LCCN: n82104274
* MusicBrainz: 31c73193-85c6-4a15-ae27-61c173e30c81
* VIAF: 124358900
* WorldCat: lccn-n82104274

 |
**מתנה על מנת להחזיר** היא הגדרה משפטית בהלכה, המתארת פעולת קניין הנעשית תוך התניה שהקניין יחול רק אם לבסוף תוחזר המתנה.

הגדרת המצב המשפטי
-----------------

הרא"ש כתב שהמתנה היא מתנה גמורה שיש בה התניה להחזירה. וכיון שהיא מתנה גמורה, בשעה שהמקבל מחזיר לנותן יש לבצע מעשה קניין. הרא"ש מוכיח זאת ממה שמצאנו בתלמוד שאין להקנות את ארבעת המינים לקטן במתנה על מנת להחזיר, משום שהקטן יכול לקנות ולא יוכל להקנות בחזרה לנותן. כך סובר גם הריטב"א. לעומתם בספר קצות החושן כתב שמתנה על מנת להחזיר היא מתנה לזמן קצוב. לדעתו ניתן להקנות את ארבעת המינים לקטן אם מתנים שהקניין יהיה במתנה על מנת להחזיר, ומה שנאמר בגמרא שאין להקנות לקטן שייך רק במידה ומקנה לקטן מבלי להגביל זאת לזמן, וסומך על כך שהקטן יחזיר לו.

השלכות הלכתיות שונות
--------------------

התלמוד דן בשאלה האם ההתניה להחזיר את המתנה מבטלת ממנה את ההגדרה הקניינית למקבל המתנה, או שהיא נחשבת בכל אופן כמתנה וכבעלות גמורה של המקבל, ובלבד שלבסוף יקיים את התנאי ויחזיר אותה לבעליה.
מסקנת התלמוד היא שהיא נחשבת כמתנה וכתוצאה מכך:

* קניין כסף יכול להיעשות בכסף שניתן במתנה על מנת להחזיר.
* פדיון הבן יכול להיעשות בכסף שיינתן לכהן במתנה על מנת להחזיר.
* הנותן תרומה גדולה במתנה על מנת להחזיר יצא ידי חובת נתינת תרומה, אלא שאסור לעשות דבר זה, כיוון שנראה ככהן המסייע בבית הגרנות.
* ארבעת המינים שניתנו במתנה על מנת להחזיר נחשבים בבעלותו של המקבל, והוא יכול לצאת בהם ידי חובת נטילת לולב אף ביום טוב ראשון של סוכות.

בקידושין
--------

בגמרא נאמר שקידושין שנעשו במתנה על מנת להחזיר אינם מועילים. לדעת ר"י
בתוספות קידושין אלה מדין תורה נחשבים כקידושין וחכמים עשו כאן הפקעת קידושין, כיון שמתנה על מנת להחזיר דומה לקניין חליפין, ועלולים היו לטעות ולומר שאשה מתקדשת בקניין חליפין. לעומת זאת לדעת הרמב"ן הסיבה שבגללה אשה אינה מתקדשת בחליפין, משום שאינה רוצה להקנות את עצמה, תקפה גם לגבי קידושין במתנה על מנת להחזיר.

ריא"ז סבור שאשה שקיבלה קידושין במתנה על מנת להחזיר צריכה גט, משום שמדאורייתא הקידושין תופסים, ובספר בית שמואל כתב שמכל יתר הפוסקים משמע שאינם קידושין כלל.

קישורים חיצוניים
----------------

* הרב אורי גנץ, מתנה על מנת להחזיר, באתר ישיבה.
* הרב נחום אליעזר רבינוביץ, קידושין במתנה על מנת להחזיר, באתר ישיבת ברכת משה
* מתנה על מנת להחזיר, ב"אנציקלופדיה יהודית" באתר "דעת"

הערות שוליים
------------

1. ↑  מסכת סוכה פרק ג סימן ל.
2. ↑  תלמוד בבלי, מסכת סוכה, דף מ"ו, עמוד ב'.
3. ↑  חידושי הריטב"א קידושין דף ו עמוד ב דיבור המתחיל ומיהו
4. ↑  סימן רמא סעיף קטן ד.
5. ↑  תלמוד בבלי, מסכת קידושין, דף ו', עמוד ב'.
6. ↑  שולחן ערוך, חושן משפט, סימן ק"צ, סעיף ב'.
7. ↑  שולחן ערוך, יורה דעה, סימן ש"ה, סעיף ח'.
8. ↑  משנה תורה לרמב"ם, ספר זרעים, הלכות תרומות, פרק י"ב, הלכה י"ט.
9. ↑  שולחן ערוך, אורח חיים, סימן תרנ"ח, סעיף ד'.
10. ↑  תלמוד בבלי, מסכת קידושין, דף ו', עמוד ב'.
11. ↑  תוספות קידושין דף ו עמוד ב דיבור המתחיל לבר.
12. ↑  חידושיו לקידושין דף ו עמוד ב דיבור המתחיל והא.
13. ↑  מובא בשלטי הגיבורים קידושין ב עמוד ב בדפי הרי"ף.
14. ↑  בית שמואל על שולחן ערוך, אבן העזר, סימן כ"ט, סעיף א' סעיף קטן ב.

**הבהרה:** המידע בוויקיפדיה נועד להעשרה בלבד ואין לראות בו פסיקה הלכתית.
מפלי טריברג
המפלים בשנת 1900 לערך, בטרם ביצוע הפיתוח התיירותי של סלילת השביל והגשרים
**מפלי טריברג** (בגרמנית: **Triberger Wasserfälle**) הם סדרה של מפלי מים רצופים הממוקמים בקרבת העיירה טריברג שביער השחור, במדינת באדן-וירטמברג, גרמניה. גובה המפלים הכולל הוא 163 מטרים, וביחד הם אחד המפלים הגבוהים ביותר בגרמניה (הגבוהים ביותר מחוץ להרי האלפים), והמפורסם שבהם. המפלים נחשבים בעיני רבים לאתר הטבע היפה ביותר במדינה.

מפלי טריברג מחולקים לשני חלקים עיקריים: המפלים העליונים הכוללים שלוש מדרגות סלע נמוכות יחסית, ומובילים את המים במדרון תלול מגובה 872 מטרים לגובה 856 מטרים מעל פני הים, והמפלים התחתונים הכוללים שבע מדרגות סלע גבוהות מגובה 805 מטרים ועד 713 מטרים מעל פני הים ובאורך כולל של כ-230 מטרים.

גאוגרפיה
--------

מקור המים במפלים הוא בנהר הגוטאך (Gutach) המנקז אליו זרימות מהרמה של מרכז היער השחור ודרך מספר מדרגות סלעי גרניט אל תוך העמק המיוער בכיוון מרכז טריברג.

אזור מפלי טריברג הוא תוצר של שחיקת הקרקע והסלע מתקופת הפשרת הקרחונים האופיינית לאזור המדרון הצפון מזרחי של הרמה. המדרון התלול אופייני לאזורי שבר בעלי מבנה חרוטי והוא מתפרס בכיוון צפון מזרח בהתאם לקו השבר וזרימת הנהר גוטאך. באזור אגן הניקוז של המפלים ניתן למצוא מספר מפלים נוספים קטנים יותר שנוצרו גם הם בהשפעת שחיקת הקרקע ותנועת הקרחונים באזור קווי השבר, ביחד עם התחתרות הזרימה של הנהר.

פיתוח ותיירות
-------------

תיאודור הובר (Theodor Huber) סייר לראשונה במפלים בשנת 1805 בעזרת אמצעי טיפוס.

הפיתוח התיירותי של המפלים החל במחצית המאה ה-19 עם סלילת קו הרכבת של היער השחור ודרכי תעבורה וגישה נוספות. בשנת 1877 נערך במפלים ביקור של המשפחה המלכותית אשר כללה את וילהלם הראשון, קיסר גרמניה עצמו, וכן אשתו אוגוסטה ויקטוריה, קיסרית גרמניה ומלכת פרוסיה ובנו הנסיך, לימים פרידריך השלישי, קיסר גרמניה.

בשנת 1884 הייתה העיירה טריברג הראשונה בגרמניה שבה הותקנה תאורת רחוב חשמלית וזאת באמצעות ניצול כוח המים הנופלים במפל להנעת גנרטור. גם כיום מותקנות לאורך המפל, בהפרשי גובה של כ-100 מטר האחת מהשנייה, שתי טורבינות המפיקות 2.4 מיליון קוט"ש בשנה.

מסלול הסיור התיירותי לאורך המפלים סלול היטב וכולל שני גשרי עץ המאפשרים תנועה גם בימי החורף. המפלים הם יעד לביקור של כ-500,000 תיירים מדי שנה.

טריברג
------

**טריברג** (בגרמנית - **Triberg im Schwarzwald**) היא עיירה בת 4762 תושבים (דצמבר 2013) הצמודה למפלים. יש בה חנויות רבות של שעוני קוקייה והיא ידועה כ"בירת שעוני הקוקייה של היער השחור". את המפלים מבקרים יותר מחצי מיליון תיירים בשנה התורמים לכלכלתה. בטריברג נמצא גם שעון הקוקייה הגדול בעולם.

* הכניסה למפלי טריברגהכניסה למפלי טריברג
* מפלי טריברגמפלי טריברג
* טריברגטריברג
* חנות שעוני קוקייה בטריברגחנות שעוני קוקייה בטריברג
* מוזיאון היער השחור בטריברגמוזיאון היער השחור בטריברג

קישורים חיצוניים
----------------

ויקישיתוף מדיה וקבצים בנושא **מפלי טריברג** בוויקישיתוף
ויקישיתוף מדיה וקבצים בנושא **טריברג** בוויקישיתוף
* טריברג ומפלי טריברג, באתר יוטיוב
* שעון הקוקייה הגדול ביותר בעולם, בטריברג, באתר יוטיוב

הערות שוליים
------------

1. ↑  המפל הגבוה ביותר בגרמניה הוא מפל רותבאך שבבוואריה, שגובהו 470 מטר, אך הוא הרבה פחות נגיש לתיירים.